Menlo-onderwysers bring innovering na die klaskamer en stimuleer kreatiwiteit en laterale denke. Dit maak die leerproses uniek en opwindend. Akademiese verryking is ŉ ononderhandelbare Menlo-tradisie in elke vak.
Alle Menlo-klasse is met dataprojektors en internettoegang toegerus wat die jongste ontwikkeling in elke vak in ‘n oogwink op die skerm oproep. Dit lei tot klas- en projekaanbiedinge wat Parkies na die hoogste vlak van akademiese verryking voer.
Ons onderwysers is voorlopers en ontwikkel in baie leerareas hulle eie leermateriaal en handleidings. Hierdie uitdagende houding jeens akademie, werk aansteeklik op die Parkies se akademiese ingesteldheid in - vandaar ook die uitsonderlike akademiese prestasies. Die personeelkorps, ons skool se trots, se reikwydte strek dikwels ook verder as die grense van die klaskamer – talle onderwysers en hul werk geniet landswyd, en ook op tersiêre vlak, erkenning.
By Die Hoërskool Menlopark fokus ons in belang van ons leerders, op die indril van basiese vaardighede (lees-, skryf- en syfervaardigheid). Ons skitter akademies modern, maar anker ons suksesse in die waardevolle en bewese tegnieke van vroeër. Ons berei ons leerders voor om met selfvertroue die pad ná skool op die hoogste akademiese niveau te stap - hetsy by nasionale of internasionale universiteite.
Die Hoërskool Menlopark stel graag die dwarslat vir ons leerders hoog, maar motiveer, mobiliseer en ondersteun ons die leerders om jaarliks hierdie uitdaging aan te gryp en sukses te behaal. Die wedersydse vertroue tussen Menlo-leerders en Menlo-leerkragte is die wortels van ‘n gedugte span
Menlo-Akademie se hupstoot na studierigtings
Talle van ons oud-leerlinge studeer en kwalifiseer in studierigtings soos medies en verwante rigtings, ingenieurswese en ekonomiese wetenskappe.
By Die Hoërskool Menlopark kry Natuur- en Ekonomiese as studierigtings groot aftrek. Ons sorg verder dat inligting rondom alle studierigtings ons kinders bereik ten einde hulle te bemagtig om studiemoontlikhede so wyd as moontlik te hou, veral omdat leerlinge so vroeg as gr. 10 al gekonfronteer word met vakkeuses en dus ook loopbaankeuses. Ons wye vakkeuse maak dit vir elke leerling moontlik om sy/haar talente en belangstellings op akademiese gebied uit te leef.
Hierdie visie word gereflekteer in matriekuitslae by Die Hoërskool Menlopark. 80% van die leerlinge neem Wiskunde en behaal `n gemiddelde persentasie van 65% gemiddeld. Die 20% leerlinge wat Wiskundige Geletterdheid neem, word met `n gemiddeld van 69%, beslis nie afgeskeep nie.
Fisiese Wetenskap, wat beskou word as een van die “moeiliker” vakke, skrik nie ons leerlinge af nie. In 2016 was die gemiddeld 69% gewees.
spog met die grootste persentasie Wiskundeleerders in die distrik en skitter ook jaarliks met prestasies in die Wiskunde-olimpiade
mobiliseer 80% van ons leeders per graad om Wiskunde te neem; slegs 20% neem Wiskundige geletterdheid .
het ‘n uitdagende interne Wiskundeweek vol aksie met π-dag as ŉ hoogtepunt
het jaar na jaar nasionale en streekswenners in Natuurwetenskap- ekspo’s
beïndruk met massadeelname aan en nasionale prestasie in die Natuurwetenskap-olimpiade, Algemene Wetenskap-olimpiade en Bio Science-olimpiade
neem jaarliks aan die Nasionale Tegnologie-olimpiade deel
sluit gr. 12 in Fisiese Wetenskappe af met 51 A-simbole
het die grootste persentasie leerders in die distrik wat Fisiese wetenskappe neem
Interne Wetenskapweek met kompetisies vir brugbou, lugballon- en vuurpylbou, vasvra, sudoku en gala-aand met gasspreker
presteer uitnemend met massadeelname en provinsiale en nasionale toppresteerders in die jaarlikse Nasionale Afrikaans-olimpiade
tree jaar na jaar as een van die wenskole in die Afrikaans-ekspo na vore met jaarliks meer as een nasionale wenner in van die onderskeie kategorieë
lewer in Afrikaans jaarliks meer as 90 onderskeidings in die matriekeksamen
het gereeld leerders onder die nasionale English Olympiad se top 10 nasionale presteerders
bied slegs Engels Huistaalonderrig in graad 8 en 9 aan
het ŉ Leeslaboratorium; gr. 8’s het ŉ leesperiode per siklus as deel van die akademiese rooster
word ook verryk met ‘n Duits- én Frans-departement: Menlopark skitter reeds byna ‘n dekade as die nasionale topuitruilskool na Duitsland en Franse leerders skryf die internasionale Delft-eksamen met groot sukses en toer elke tweede jaar na Frankryk. Beide dié departemente spog met die meeste leerders in die stad
spog met ‘n Taallaboratorium met 40 oorfone en luisterstasies vir gebruik in Duits en Frans ten einde blootstelling aan die gesproke dialek van die land/area en verryking moontlik te maak
Jaarlikse Duitse uitruilprogramme en Franse toere elke tweede jaar
lewer skittersprestasies in die jaarlikse Taalbond-eksamen met leerders onder die top 3 prestasies op die nasionale ranglys.
sluit 2016 met ‘n graad 12-vakgemiddeld van 77,6% en 57 A-simbole en 26 B-simbole
Tersiêre akademiese voortreflikheid
• Akademiese uitnemendheid van die “Goue Sleutel”
Dié internasionaal gerekende organisasie wat 370 topuniversiteite in Kanada, Australië, Nieu-Seeland, Maleisië, Suid-Afrika, Indië en Amerika insluit, is die grootste forum vir internasionale erkenning van voortreflike akademiese prestasies.
Menlo-alumni skitter in dinamiese getalle op die internasionale “Golden Key”-ererol vir akademiese uitnemendheid by ‘n verskeidenheid universiteite.
• Brightest Young Minds
Ook by die “Brightest Young Minds”-organisasie wat op akademiese uitnemendheid en voortreflike leierskap fokus, is oud-Parkies met besonderse toewyding en visie teenwoordig. Hierdie organisasie kombineer akademiese prestasies met innovering en kritiese denke ten einde saakmakende bydraes op verskeie terreine tot die gemeenskap te kan lewer.
Virtuele toer: Inligtingstegnologie
Kliek hier en ontdek die Menlo-rekenaarsentrum:
‘n 100%-slaagsyfer as jaarlikse doelwit;
Leerders eindig met individuele prestasies gereeld onder die top 10 provinsiale en vakpresteerders;
Jaarliks een van die top 3 akademiese skole in Gauteng (in die groep skole met meer as 200 gr 12-leerders);
605 A-simbole deur 277 matrikulante in 2018;
Meer as 96% van gr. 12-leerders slaag gr. 12 jaarliks met graadvrystelling; en behaal dikwels toekennings vir die beste prestasies in die distrik.